[{"text_idx": "#000007", "text": "Rabad on Eesti u\u0308hed u\u0308rgsemad o\u0308kosu\u0308steemid, kus inimene on kuivendusega teinud vea. On tehtud valearvestusi, rikutud maastik a\u0308ra. Soode ja rabade taastamine on seega vastutustundlik ka\u0308itumine - kui oled teinud vea, siis parandad selle, et luua vo\u0303imalused loodusel kulgeda oma enda seaduspa\u0308rasuste ja\u0308rgi. \u201cOsoon\u201d ka\u0308is u\u0308hel sellisel veaparandusel abis."}, {"text_idx": "#000009", "text": "\u201cMe eelko\u0303ige taastame soo looduslikku veerez\u030ciimi, mis on no\u0303nda, et see veerez\u030ciim peaks keskmiselt olema 30 sentimeetrit alla maapinna,\u201d selgitab Ju\u0308ri-Ott Salm, soid taastama tulnud keskkonnakaitsja. Kraavi vaadates on selgelt na\u0308ha, et seal on vesi u\u0308le poole meetri su\u0308gavusel. Mo\u0303te ongi esmalt taastada veerez\u030ciim, mida saab teha paisude rajamisega. Seeja\u0308rel tuleb juba ko\u0303ik muu tagasi."}, {"text_idx": "#000010", "text": "Kraavide vo\u0303rgustiku likvideerimise eesma\u0308rk on, et veetase pinnases muutuks stabiilsemaks ja u\u0308tleme niimoodi, et ka kuival perioodil oleks vesi maapinnast mitte rohkem kui 20\u201325 sentimeetri su\u0308gavusel. See on just kuival ajal vajalik tingimus, et soo saaks areneda."}, {"text_idx": "#000011", "text": "Soosaare sohu tuleb paise u\u0308le 500 ja enamus kopato\u0308o\u0308 abiga. Sellistes o\u0303rnemates kohtades, kus kuivendamise mo\u0303ju veel nii ilmne ei ole ja kuhu me soovita trassiraiet teha, et kopp ligi pa\u0308a\u0308seks, seal tuleb to\u0308o\u0308 a\u0308ra teha vabatahtlikega ja ka\u0308sitsi."}, {"text_idx": "#000012", "text": "Ja just seda ka\u0308isidki \u201cOsooni\u201d toimetajad Soosaare soos koos ELFi talgulistega tegemas."}, {"text_idx": "#000013", "text": "Kui need kraavid kinni saavad, siis kogemus teistest taastamisaladest na\u0308itab, et vesi tuleb kiiresti. Oluline on saada u\u0308les suvine veetase, kuna vegetatsiooniperioodi jooksul toimub aurustumine ja suvel la\u0308heb veetase madalaks. Just see muudab taimkatet."}, {"text_idx": "#000015", "text": "\u201eNo sellega ongi niimoodi, et siin on mitmesuguseid liike ja kohati vo\u0303ib-olla isegi liigirikkus suurem kui kuivendamata alal. Kui me ko\u0303ndisime siia na\u0308gime, et siin oli maasikat, ristikut, ta\u0308iesti sellised taimed, mis tu\u0308u\u0308pilises rabas vo\u0303i soos ei kasva. Aga siin ei ole selliseid liike, mis vajavad just seda eriti looduslikku kuivendamata sood,\u201c kirjeldab o\u0308koloog Liina Remm."}, {"text_idx": "#000016", "text": "Liigiinventuure tehes on teadlased ma\u0308rganud, et eriti soo kuivendatud osas, kus ma\u0308nnik on ko\u0303rgemaks kasvanud, esinevad suhteliselt tavalised liigid nagu punarind, laulura\u0308stas ja rohukonn."}, {"text_idx": "#000018", "text": "Kevadel tullakse vaatama, kas veetase on taastunud, on ko\u0303rgem, kas paisud peavad. Kui see on no\u0303nda, vo\u0303ib eeldada, et see turbasammalde katvus hakkab suurenema, puhmasrinne hakkab taanduma ja kohati hakkab ka puistu surema \u2013 liigvee to\u0303ttu ei pea seda traagiliseks pidama."}, {"text_idx": "#000019", "text": "Taimestikuga on plaan panna paika pu\u0308siruudud, mis on referents, mida saab drooniga uurida. Nende pu\u0308siruutude ja droonipiltide vo\u0303rdlusel saab o\u0308elda, et see, mida teadlased droonis na\u0308evad, saab ekstrapoleerida laiemale alale ja drooni abil ja\u0308lgida taimestumist laiemal alal."}, {"text_idx": "#000020", "text": "Looduskaitseliselt on sood va\u0308ga paljude liikide elupaigaks, mis on kuivenduse to\u0303ttu hakanud Eestis kaduma. Eelko\u0303ige on kadunud lagesood ja nendega seotud elustik."}, {"text_idx": "#000021", "text": "Lisaks on sood a\u0308a\u0308rmiselt olulised vee puhastumise ja talletumise kohad. Nad stabiliseerivad kogu maastiku veeringet, aitavad leevendada po\u0303udasid ja samuti ko\u0303ikvo\u0303imalikke a\u0308kksadudest tekkivaid uputusi. Samuti on soode taastamine vajalik sellepa\u0308rast, et kraavitatud sood on sageli su\u0308sinikuemissiooni allikaks."}, {"text_idx": "#000027", "text": "O\u0303husaaste to\u0303ttu sureb Eestis enneaegselt tuhat inimest aastas"}, {"text_idx": "#000031", "text": "Eestis levib suurel kiirusel hapukas vo\u0303o\u0303rseen"}, {"text_idx": "#000034", "text": "Teadlane selgitab, kas allikavett tohib juua"}, {"text_idx": "#000048", "text": "U\u0308RO kliimaraport: vo\u0303imalus ko\u0303ige hullema a\u0308ra hoidmiseks on peaaegu ka\u0308est kadunud"}, {"text_idx": "#000049", "text": "2. hoiatus inimkonnale: loodus kukub kokku, inimesel pole enam pikka pidu"}]